Оқушы мектепке формасыз келген күннің өзінде, партаға отыруға құқылы - білім басқармасы
DATE: 19:35, 11 Тамыз 2022 | GMT +5
TITLE: Оқушы мектепке формасыз келген күннің өзінде, партаға отыруға құқылы - білім басқармасы
URL: https://kaz.inform.kz/news/okushy-mektepke-formasyz-kelgen-kunnin-ozinde-partaga-otyruga-kukyly-bilim-baskarmasy_a3965737/
META: DATE: 19:35, 11 Тамыз 2022 | GMT +5
TOTAL WORDS: 128
AUTHOR(S):
TEXT: «Оқу-ағарту министрлігі биыл бірыңғай мектеп формасы міндеттелмейтінін мәлімдеді. Ең бастысы – оқушы білім ордасының қарапайым ережелеріне сай киінсе болғаны. Ескерте кетейін, баланың білім алу құқығын ешкім шектемеуі керек. Егер бала мектеп формасымен келмесе де, оны ұстаз партаға отырғызуға міндетті», - деді білім басқармасының басшысы. Қасымхан Сенғазыев бұл мәселелер арнайы ұйымдастырылатын кеңесте атааналар комитетімен талқыланып, шешім қабылданатынын айтты. «Жыл сайын мектеп формасына қатысты мәселе қызу талқыланады. Бала бір мектептен екінші мектепке ауысқанда, атааналар оларға форма сатып алмауы керек екенін түсінуіміз керек. Сондықтан, біз оларға қара көк түсті киім үлгісін ұсындық. Мектеп формасы бойынша соңғы шешімді атааналар мектеп әкімшілігімен бірлесе отырып қабылдайды», - деп түсіндірді Қасымхан Сенғазыев. Бұдан бөлек, брифинг аясында білім басқармасының басшысы астанада үш ауысыммен істейтін 4, ал бала саны шамадан тыс көп 15 мектеп бар екенін баяндады
